เราต้องเราก่อนว่าเรามีประจำเดือนกุมภาพันธ์13-20เเล้วประจำเดือนมาอีกวันที่18-24มีนาค่ะเดือนเมษาประจำเดือนขาดเราก็ซื้อที่ตรวจมาตรวจขึ้น2ขีดเราเลยไปฝากครรภ์วันที่13พ.คซาวท้องบอกว่าเราท้องได้9สัปดาห์ค่ะเราเลยนับย้อนไปเท่ากับเราท้องวันที่11มีนาหรอคะแต่ประจำเดือนมาปกติปวดท้องมาเยอะเหมือนประจำเดือนปกติทุกอย่างเลยค่ะใครทราบช่วยบอกหน่อยนะคะ
สวัสดีค่ะ การนับอายุครรภ์ในทางการแพทย์นั้นจะนับจากวันแรกที่เป็นประจำเดือนครั้งสุดท้าย หากสามารถจำได้แม่นยำ ดังนั้นจะมากกว่าอายุทารกจริงๆประมาณ 2 สัปดาห์ที่มีการปฏิสนธิ หรือถ้าไม่สามารถจำประจำเดือนครั้งสุดท้ายได้ ก็จะใช้วิธีการนับอายุครรภ์จากการอัลตราซาวน์หน้าท้อง ซึ่งมีโอกาสคลาดเคลื่อนไปได้มากน้อยขึ้นกับแพทย์ผู้ทำ ความแม่นยำของเครื่อง และอายุครรภ์ในขณะนั้นจากที่กล่าวมานั้น หากจำวันที่มีประจำเดือนครั้งสุดท้ายได้ และคลาดเคลื่อนจากอายุครรภ์ของการทำอัลตราซาวน์ไม่เกิน 2 สัปดาห์ จะใช้วิธีใดก็ได้ แต่หากห่างกันเกิน 2 สัปดาห์ขึ้นไป แพทย์ผู้รักษาอาจจะต้องพิจารณาดูว่ามีสาเหตุใดๆที่ทำให้อายุครรภ์จากเครื่องอัลตราซาวน์เกินอายุครรภ์จากประจำเดือนหรือไม่ เช่น ครรภ์แฝด มีน้ำในถุงตั้งครรภ์เยอะเกินไปซึ่งเป็นความผิดปกติได้ เป็นต้น แนะนำสอบถามกับแพทย์ที่ฝากครรภ์ด้วยโดยตรงอีกครั้ง